Egyre több startup venné fel a harcot a textilipar nagyágyúi ellen

A fast fashion világa lassan kezelhetetlenül felgyorsul, és míg régen csupán évszakonként dobtak piacra új kollekciókat, ma már folyamatosan cserélik az üzletek a készleteiket, a fogyasztók pedig nem győzik cserélni ruhatárukat. Az el nem adott ruhák és kiegészítők sorsa pedig semmivel sem szebb, mint a kétszer hordott, aztán kidobott, egyébként még tökéletes állapotban lévő ruháké – széttépkedik, elégetik vagy éppen elássák őket. A globális divatiparnak így válik hétköznapi részévé a környezetszennyezés, ami sok fiatal vállalkozót inspirál változásra.